
	Par izmaiņām manipulāciju sarakstā no 01.07.2026.



[bookmark: _Hlk203059663]Nacionālais veselības dienests (turpmāk – Dienests) informē, ka ir veikta manipulāciju saraksta[footnoteRef:1] pārskatīšana un grozījumu sagatavošana – aktualizētais manipulāciju saraksts stājas spēkā ar 2026. gada 1. jūliju un tā aktualizētā versija ir apstiprināta ar iekšējo rīkojumu, un ir pievienota vēstules pielikumā, kā arī publicēta Dienesta tīmekļvietnes www.vmnvd.gov.lv sadaļā “Profesionāļiem” – “Pakalpojumu tarifi”. [1:  Manipulāciju saraksts tiek veidots atbilstoši Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība” 2.14. un 54.7. punktam un tajā ir iekļautas manipulācijas, kas tiek apmaksātas no valsts budžeta līdzekļiem.] 

Dienests informē, ka plānotās manipulāciju saraksta izmaiņas ir saistītas ar izmaiņām manipulāciju nosaukumos vai tās apmaksas nosacījumos šādām manipulācijām:
1) Precizēti rehabilitācijas statistikas manipulāciju 60422-60426 apmaksas nosacījumi, nosakot, ka katrā ārstēšanas kursa uzskaites dokumentā jānorāda viena no rehabilitācijas statistikas manipulācijām;
2) Laboratorisko izmeklējumu – imūnhematoloģijas sadaļā precizēti manipulāciju nosaukumi, nodrošinot tehnoloģiski neitrālu terminoloģiju;
3) Dzemdniecības un ginekoloģijas sadaļā precizēts manipulācijas 16142 nosaukums, dzēšot vārdu “saldēšana” un nosakot manipulācijas nosaukumu “Embriju vitrifikācija”;
4) Citu imunoloģisko analīžu sadaļā precizēti manipulācijas 46171 “2. trimestra Dauna sindroma un trisomijas 18 (Edvardsa sindroma) diagnostika (AFP + HGH + brīvais estriols) vai (AFP + HGH)” apmaksas nosacījumi, papildinot ārstniecības personas, kurām ir tiesības nosūtīt uz izmeklējumu, ar vecmātēm;
5) Lipīdu sadaļā manipulācijām 41056, 41057, 41058, 41059 un 41060 papildināti manipulāciju apmaksas nosacījumi, jo piešķirts papildu finansējums sirds un asinsvadu slimību skrīningam bērniem 5–11 gadu vecumā (vienu reizi), kā arī paplašināta SCORE pacientu grupa;
6) Radioloģijas sadaļā manipulācijai 50794 "G68 (gallijs) kontrastviela pozitronu emisijas tomogrāfijai/datortomogrāfijai (PET/DT)" mainīti apmaksas nosacījumi, dzēšot diagnozes un precizētas ārstniecības iestādes, kurām atļauts norādīt šo manipulāciju;
7) Plastiskās (rekonstruktīvās un plaukstas) ķirurģijas, izmantojot optisko palielinājumu, sadaļā manipulācijām 23041, 23042, 23043, 23044, 23047, 23048, 23049, 23056 un 23059 papildināti apmaksas nosacījumi ar diagnozi Z40+B (Z42.1), lai nodrošinātu pakalpojumu pacientēm ar konstatētām ģenētiskām mutācijām, veicot krūšu rekonstrukciju pēc profilaktiskas mastektomijas;
8) Ģenētikas sadaļā manipulācijām 49110, 49111, 49112, 49113, 49114, 49115 precizēti apmaksas nosacījumi, nosakot, ka preimplantācijas ģenētisko testēšanu apmaksā pacientiem ar augstu risku nodot monogēnu slimību saviem pēcnācējiem pēc VSIA "Bērnu klīniskā universitātes slimnīca" konsīlija lēmuma. Preimplantācijas ģenētisko testēšanu apmaksā ārstniecības iestādēm, kas ir akreditētas veikt preimplantācijas ģenētisko testēšanu, savukārt embrija biopsija priekš PGT-M un PGT-SR apmaksā ārstniecības iestādēm, kurām ir noslēgts līgums par medicīniskās apaugļošanas pakalpojumu. 
9) Citās sadaļās neiekļauto manipulāciju sadaļā manipulācijai 60219 papildināts manipulācijas nosaukums un apmaksas nosacījumi, paredzot tās piemērošanu arī pirms preimplantācijas ģenētiskās testēšanas pakalpojuma saņemšanas.

Dienests informē, ka ir izveidotas šādas jaunas manipulācijas:
1) Citās sadaļās neiekļautās manipulācijas sadaļā jauna statistikas manipulācija 60617 “Rehabilitācijas kurss turpinās”, ja rehabilitācijas kurss ir garāks par 30 dienām;
2) Citu imunoloģisko analīžu sadaļā pievienota manipulācija 46176 "Preeklampsijas tests sFlt-1/PLGF";
3) Ģenētikas sadaļā pievienota manipulācija 49056 "Neinvazīvas prenatālās diagnostikas tests (NIPT)";
4) Psihiatrijas un narkoloģijas sadaļā pievienota manipulacija 13231 “Piemaksa par buprenorfīna tabletēm”, VSIA "Bērnu klīniskā universitātes slimnīca" pilotprojekta ietvaros;
5) Neiroķirurģijas sadaļā tiek pievienotas divas jaunas manipulācijas 24146 “Atkārtoti uzlādējama neirostimulatora sistēma un tās implantācija dziļas smadzeņu stimulācijas terapijai” un 24146  “Neirostimulatora sistēma un tās implantācija dziļas smadzeņu stimulācijas terapijai” pacientiem ar Parkinsona slimību un bērniem ar distoniju;
6) Neiroķirurģija sadaļā pievienota manipulācija 24028 “Piemaksa par stereoelektroencefalogrāfiju, elektroda fiksācijas kanāliem, stereoektroencefalogrāfijas elektrodiem pie manipulācijas 24065”;
7) Vispārējo ambulatoro pakalpojumu sadaļā pievienotas manipulācijas 01107 un 01108 "Vecmātes mājas vizīte" pilotprojekta īstenošanai, kā arī statistikas manipulācijas 01109–01112 pacientes psihoemocionālā stāvokļa un ekskluzīvas krūts zīdīšanas novērtēšanai 6–8 nedēļas pēc dzemdībām;
8) Psihiatrijas un narkoloģijas sadaļā pievienota manipulācija 13240 “Starpinstitūciju sanāksme par pacientu, kas saņem medicīniska rakstura piespiedu ārstēšanu, gatavojoties pārejai no stacionāra uz ambulatoru aprūpi”, nodrošinot koordinētu pāreju no stacionāras uz ambulatoru ārstēšanu pilotprojekta ietvaros;
9) Statistikas uzskaite izmeklējumiem, kas nav veikti no valsts budžeta līdzekļiem sadaļā divas jaunas manipulācijas 63301 un 63302 PSA (prostatas specifiskā antigēna) izmeklējuma rezultātu uzskaitei. Manipulāciju lieto ģimenes ārsts statistikas uzskaitei;
10) Asinsvadu ķirurģijas sadaļā pievienotas manipulācijas 22070–22073, lai nodrošinātu ultrasonogrāfijas kontrolē ievietojamu ilgtermiņa asinsvadu katetru ievietošanu, aprūpi un ar pakalpojumu saistīto materiālu apmaksu bērniem līdz 18 gadu vecumam.

Manipulāciju saraksta izmaiņas paredz šādu manipulāciju dzēšanu, kuras zaudējušas savu aktualitāti:
1) Vīrusiem specifisko antivielu noteikšanas sadaļā dzēstas manipulācijas 47432R "R Rinovīrusu un enterovīrusu RNS kvalitatīva noteikšana ar multiplex PĶR reālajā laikā" un 47439R "R Epšteina-Barra vīrusa DNS kvalitatīva un kvantitatīva noteikšana ar PĶR reālajā laikā";
2) Vispārējo ambulatoro pakalpojumu sadaļā dzēsta statistikas manipulācija 01084 "Sirds un asinsvadu slimību riska izvērtēšana ar SCORE2 metodi".

Manipulāciju saraksta noteikumi ar 2026. gada 1. jūliju ir  papildināti ar jaunu punktu: “Nosūtījumu uz manipulāciju ir tiesīgs izsniegt jebkurai pieaugušo specialitātei, kas norādīta attiecīgās manipulācijas apmaksas nosacījumos, atbilstošs pediatrijas profila speciālists savas profesionālās kompetences ietvaros. Gadījumos, kad apmaksas nosacījumos kā nosūtošais speciālists ir noteikts bērnu speciālists, nosūtījumu drīkst izsniegt tikai pediatrijas profila speciālists. Pieaugušo profila speciālistu izsniegti nosūtījumi šādos gadījumos netiek uzskatīti par atbilstošiem apmaksas nosacījumiem.”.
[bookmark: _Hlk210223413]Dienests informē, ka tiek izsludinātas plānotās izmaiņas manipulāciju sarakstā, kuras stāsies spēkā no 2026. gada 1. oktobra, saraksts pievienots vēstules pielikumā un tiks publicēts Dienesta tīmekļvietnes www.vmnvd.gov.lv sadaļā “Profesionāļiem” - “Pakalpojumu tarifi” sadaļas “Plānotās manipulāciju saraksta izmaiņas” failā “Plānotās manipulāciju saraksta izmaiņas no 01.10.2026.“. Dienests aicina iepazīties ar plānotajām izmaiņām un sniegt savus komentārus un/vai iebildumus 10 darba dienu laikā no šīs vēstules saņemšanas brīža, aizpildot pielikumā pievienoto veidlapu iebildumiem (sk. Pielikumā: Iesnieguma veidlapa iebildumiem).
Manipulāciju sarakstā no 1. oktobra Dienests vēlas izcelt no jauna ieviestās manipulācijas un pakalpojumus: 
1) Pilotprojekta “Kardioloģiskās aprūpes pacientu dinamiskā novērošana” realizēšanai no 2026. 1. septembra. Sirds un asinsvadu sistēmas sadaļā pievienotas manipulācijas "Holtera monitorēšana no 18 līdz 24 stundām (katras nākamās 24 stundas)", "Neinvazīvā asinsspiediena monitorēšana no 18 līdz 24 stundām", "Attālināta implantētas sirds ritma kontroles ierīces pārbaude" un "Implantētas sirds ritma diagnostikas un ārstēšanas ierīces attālinātas telemonitorēšanas iekārta", lai nodrošinātu ilgstošu kardioloģisko izmeklējumu un attālinātas pacientu novērošanas pilotprojekta īstenošanu;
2) Citās sadaļās neiekļauto manipulāciju sadaļā pievienota manipulācija "Piemaksa par robotizētas operāciju iekārtas lietošanu mazinvazīvās ginekoloģiskās un uroloģiskās ķirurģiskās operācijās";
3) Citās sadaļās neiekļauto manipulāciju sadaļā pievienotas manipulācijas paliatīvās aprūpes mobilās komandas pakalpojuma nodrošināšanai pacienta dzīvesvietā, paredzot apmaksu par pakalpojuma uzsākšanu, noslēgšanu (vai 180. dienā pēc pakalpojuma uzsākšanas) un turpmāku pakalpojuma nodrošināšanu pēc 180. dienas;
4) Radioloģijas sadaļā pievienotas manipulācijas "Perkutāna ļaundabīgu audzēju krioablācija" un "Perkutāna ļaundabīgu audzēju mikroviļņu vai radiofrekvences ablācija", lai nodrošinātu inoperablu ļaundabīgu audzēju perkutānas termālās ablācijas pakalpojumu;
5) Zobārstniecības pakalpojumu tarifu sadaļā pievienota manipulācija "3D koniskā stara datortomogrāfija".

Dienests informē, ka iepriekš izziņotās vakcinācijas fakta ievades izmaiņas, kuras bija plānots ieviest no 2026. gada 1. jūlija, ir atliktas. Ņemot vērā saņemto atgriezenisko saiti un lai nodrošinātu pakāpenisku pāreju uz jauno funkcionalitāti, automātiskā vakcinācijas uzskaites dokumentu izveide un nosūtīšana uz Vadības informācijas sistēmā (VIS) tiek pārcelta uz 2026. gada 1. augustu.
Laika posmā no 2026. gada 1. jūlija līdz 31. jūlijam vakcinācijas uzskaites dokumenti jāturpina sagatavot līdzšinējā kārtībā VIS, un ārstniecības iestāžu darba organizācija nemainīsies.
Savukārt no 2026. gada 1. augusta plānots ieviest funkcionalitāti, kas nodrošinās automātisku vakcinācijas uzskaites dokumenta (talona) izveidi un nosūtīšanu uz VIS.


Pielikumā:

1. Fails “Manipulāciju saraksts excel formātā no 01072026“
2. Fails “Manipulāciju saraksta izmaiņu reģistrs no 01072026“
3. Fails “Plānotās manipulāciju saraksta izmaiņas no 01102026“
4. Fails “Iesnieguma veidlapa iebildumiem“.

